એક જમાનામાં દરેક મેચમાં સચીન તેંડુલકરના ચમત્કારનો ઇંતેજાર રહેતો હતો, હવે ભારતીય ક્રિકેટ ચાહકોને વિરાટ કોહલીએ જાણે કે જીતનો વિશ્વાસ જ અપાવી દીધો છે. જે રીતે તેણે ઈંગ્લેન્ડ સામે પ્રથમ વન ડેમાં કેદાર જાધવ સાથે મળીને ઇંગ્લિશ ટીમને હરાવી છે તેનાથી ભારતીય ચાહકોનું પોતાની ટીમ પ્રત્યેનું અભિમાન વધી ગયું છે. આજે બીજા મુકાબલામાં જ્યારે ભારતીય ટીમ કટકના બારાબતી સ્ટેડિયમમાં ઊતરશે ત્યારે વિરાટના ખભા પર એક ક્રિકેટ ચાહકોની આશા પૂરી કરવાની મોટી જવાબદારી રહેશે. હવે અહીંથી ઈંગ્લેન્ડ માટે શ્રેણી જીતવી મુશ્કેલ બની જવાની છે. આજની મેચમાં ટીમ ઇન્ડિયા શ્રેણી જીતવા જ્યારે ઈંગ્લેન્ડ શ્રેણી જીવંત રાખવા મેદાનમાં ઊતર્યાં છે.